b'\n_START_ARTICLE_\nKailanj\xc3\xa4rvi (Orivesi)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 4,4 hehtaaria, se on 600 metri\xc3\xa4 pitk\xc3\xa4 ja 150 metri\xc3\xa4 leve\xc3\xa4. Se sijaitsee Kiponvuoren ja Humalavuoren etel\xc3\xa4puolella olevalla suolla. J\xc3\xa4rvell\xc3\xa4 ei ole kartan mukaan saaria ja sen it\xc3\xa4rannalla on yksi vapaa-ajan asunto. Sen rantaviivan pituus on 1,4 kilometri\xc3\xa4 ja sen rannat ovat mets\xc3\xa4maata tai soistuvaa mets\xc3\xa4\xc3\xa4. J\xc3\xa4rvelle tulee tie yhdystielt\xc3\xa4 3381.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) Venehjoen valuma-alueella (35.74), jonka Taipaleenjoen alaosan alueeseen (35.743) se kuuluu. J\xc3\xa4rven vedenpinnan korkeus on 132,4 metri\xc3\xa4 mpy. Siihen on johdettu ymp\xc3\xa4r\xc3\xb6ivilt\xc3\xa4 soilta kahdeksan ojaa. Yksi niist\xc3\xa4 yhdist\xc3\xa4\xc3\xa4 Valkeaj\xc3\xa4rven siihen. Laksuoja l\xc3\xa4htee sen pohjoisp\xc3\xa4\xc3\xa4st\xc3\xa4 ja 1,3 kilometri\xc3\xa4 pitk\xc3\xa4 oja on johdettu Humalaniitun laakson kautta Myllyj\xc3\xa4rveen. Laskuojalla on pudotusta 43 metri\xc3\xa4.'